**APSTIPRINĀTS**

ar Limbažu novada domes

28.04.2022. sēdes lēmumu Nr.388

(protokols Nr.5, 31.)

**SALACGRĪVAS KULTŪRAS CENTRA**

**NOLIKUMS**

*Izdots saskaņā ar*

*likuma “Par pašvaldībām” 21.panta pirmās daļas 8.punktu*

1. **Vispārīgie noteikumi**
2. Salacgrīvas kultūras centrs (turpmāk tekstā – Kultūras centrs) ir Limbažu novada pašvaldības (turpmāk tekstā – Pašvaldība) iestāde, kas atrodas Limbažu novada Kultūras pārvaldes pakļautībā, kuras pamatfunkcija ir kultūras vērtību radīšana, izplatīšana un saglabāšana.
3. Kultūras centrs ir juridiska persona, tam ir savs zīmogs un noteikta parauga veidlapas
4. Kultūras centra juridiskā adrese: Ostas iela 3, Salacgrīva, Limbažu novads, LV-4033.
5. Kultūras centrs savā darbībā ievēro Latvijas Republikā spēkā esošos normatīvos aktus, Pašvaldības nolikumu, šo nolikumu, Pašvaldības domes (turpmāk tekstā – Domes) lēmumus un citus Pašvaldības normatīvos aktus.
6. Kultūras centru reorganizē vai likvidē Dome.
7. **Kultūras centra mērķi, funkcijas, uzdevumi, tiesības un pienākumi**
8. **Kultūras centra mērķi:**
   1. veicināt un atbalstīt radošo daudzveidību kultūras jomā un sabiedrības aktīvu līdzdalību kultūras procesos, sekmēt tradicionālo kultūras vērtību saglabāšanu;
   2. Sekmēt tautas mākslas kolektīvu darbību un attīstību.
   3. Veicināt Salacgrīvas, Liepupes, Ainažu un Lauvu iedzīvotāju aktīvu līdzdalību starptautiskajos kultūras procesos un sadarbības tīklos, veidojot pozitīvu novada tēlu Latvijā un pasaulē.
   4. Rūpēties par Salacgrīvas, Liepupes, Ainažu un Lauvu iedzīvotāju pilnvērtīgu brīvā laika pavadīšanu, veicinot novada kultūras dzīves daudzveidību un pieejamību.
9. **Kultūras centra funkcijas un uzdevumi:**
   1. Organizēt un vadīt kultūras darbu Salacgrīvā, Liepupē, Ainažos un Lauvās.
   2. Kultūras centrs savas kompetences ietvaros patstāvīgi vai sadarbībā ar Pašvaldības struktūrvienībām, iestāžu vadītājiem īsteno Domes pieņemtos lēmumus, Pašvaldības un Limbažu novada Kultūras pārvaldes rīkojumus un norādījumus kultūras jomā;
   3. sadarboties ar Pašvaldības struktūrvienībām, iestādēm, novada biedrībām, kā arī citām valsts un pašvaldību institūcijām, iestādēm Latvijā un ārvalstīs – kultūras un izklaides jomā;
   4. saglabāt un attīstīt Dziesmu un deju svētku tradīciju kā nacionālo kultūru virzošo procesu;
   5. koordinēt, nodrošināt un organizēt tautas mākslas un interešu kolektīvu darbību Salacgrīvā, Liepupē, Ainažos un Lauvās, iesaistot tos vietējās, novada, reģionālās, valsts un starptautiskās kultūras norisēs, rūpēties par kolektīvu un to vadītāju profesionālo un māksliniecisko izaugsmi;
   6. veicināt un koordinēt profesionālās mākslas pieejamību Salacgrīvas, Liepupes, Ainažu un Lauvu iedzīvotājiem;
   7. rīkot valsts svētku, kultūrvēsturisko un tradicionālo svētku norises, koncertus, izrādes un izstādes, kā arī veicināt kultūras vērtību saglabāšanu, izplatību un pieejamību iedzīvotājiem;
   8. nodrošināt kultūras norišu daudzveidību un pieejamību, iedzīvotāju iesaistīšanu kultūras pasākumu norisēs un radošās brīvā laika pavadīšanas nodarbēs;
   9. sniegt konsultācijas, ieteikumus un citu metodisku palīdzību ieinteresētajām personām un institūcijām konkrētu ar kultūras jautājumiem saistītu problēmu risināšanā;
   10. izstrādāt un iesniegt Limbažu novada Kultūras pārvaldei apstiprināšanai Salacgrīvas, Liepupes, Ainažu un Lauvu gada kultūras norišu kalendāru;
   11. veidot un nostiprināt Salacgrīvas, Liepupes, Ainažu un Lauvu tradīcijas, rīkot valstī atpazīstamus-ar Salacgrīvu, Liepupi, Ainažiem un Lauvām saistītus pasākumus.
   12. pastāvīgi sniegt reklāmu un informāciju par Kultūras centra darbu Pašvaldības tīmekļvietnē un citos plašsaziņas līdzekļos un sociālajos tīklos;
   13. pārvaldīt Kultūras centra valdījumā nodoto mantu, organizējot tās racionālu apsaimniekošanu;
   14. veidot Kultūras centra budžetu, kā arī risināt visus ar kultūru saistītos jautājumus Salacgrīvā, Liepupē, Ainažos un Lauvās.
10. **Kultūras centra tiesības:**
    1. Patstāvīgi veikt šajā nolikumā paredzēto darbību un noteikt šīs darbības virzienus;
    2. Pieprasīt un saņemt informāciju no valsts, Pašvaldības un tās struktūrvienībām, iestādēm Kultūras centra darbības jautājumos;
    3. dibināt kontaktus ar citām valsts kultūras un mākslas institūcijām, tautas mākslas kolektīviem, sabiedriskām organizācijām, biedrībām;
    4. iesaistīt speciālistus, konsultantus scenāriju, metodisko materiālu izstrādāšanā un dažādu pasākumu rīkošanā;
    5. veikt saimniecisko darbību atbilstoši Domes apstiprinātām pakalpojumu izmaksām;
    6. sagatavot un slēgt saimnieciskos līgumus par pakalpojumiem un piegādēm Kultūras centram, atbilstoši savai kompetencei.
11. **Kultūras centra pienākumi:**
    1. atbilstoši noteiktajiem mērķiem, nodrošināt Kultūras centram noteikto funkciju un uzdevumu kvalitatīvu izpildi;
    2. pēc pieprasījuma sniegt Pašvaldībai un Domei informāciju par Kultūras centra darbību;
    3. nodrošināt piešķirtā finansējuma mērķtiecīgu, efektīvu un precīzu izlietošanu.
12. **Kultūras centra struktūra un darba organizācija**
13. Kultūras centram ir šādas teritoriālās struktūrvienības bez juridiskas personas tiesībām:
    1. Ainažu kultūras nams, adrese: Valdemāra iela 50, Ainaži, Limbažu novads, LV-4035;
    2. Liepupes pagasta tautas nams, adrese: “Mežgravas”, Liepupes pagasts, Limbažu novads, LV-4023;
    3. Lauvu tautas nams, adrese: Lauvas, Salacgrīvas pagasts, Limbažu novads, LV-4033.
14. Kultūras centra darbu vada un organizē Kultūras centra direktors.
15. Kultūras centra direktoru ieceļ amatā un atbrīvo no amata Dome. Darba līgumu ar Kultūras centra direktoru slēdz Limbažu novada Kultūras pārvaldes vadītājs.
16. Kultūras centra direktora pienākumus, atbildību un tiesības nosaka normatīvie akti, Domes lēmumi, rīkojumi, amata apraksts un šis nolikums.
17. Kultūras centra speciālistus un tehniskos darbiniekus pieņem darbā Kultūras centra direktors.
18. Kultūras centra darbinieku pienākumi tiek noteikti amatu aprakstos, ko apstiprina Kultūras pārvaldes vadītājs.
19. Kultūras centrs īsteno savu darbību saskaņā ar šo nolikumu un atbilstoši gada darba plāniem.
20. Kultūras centra direktors atbilstoši šim nolikumam:
    1. atbild un nodrošina Kultūras centra vadību un darbību kopumā;
    2. izstrādā Kultūras centra darbības un attīstības plānu Domes piešķirtā budžeta ietvaros;
    3. pārstāv Kultūras centra intereses valsts un sabiedriskajās institūcijās;
    4. atbild par Kultūras centra finanšu un materiālo līdzekļu racionālu izmantošanu, sastāda finanšu gada budžeta tāmi;
    5. nosaka Kultūras centra darbinieku atbildības apmēru, izstrādā katra darbinieka amata aprakstu un darba pienākumus, savas kompetences robežās dot norādījumus darbiniekiem;
    6. apstiprina struktūrvienību nolikumus, lietošanas noteikumus, darba kārtības noteikumus, u.c., iekšējos dokumentus;
    7. atbild par Kultūras centra darbības tiesiskumu;
    8. nodrošina grāmatvedības dokumentu apriti, savlaicīgu iesniegšanu Pašvaldības Finanšu un ekonomikas nodaļā.
21. Kultūras centra struktūrvienības darbu vada un nodrošina tās vadītājs, kuru pieņem un atbrīvo no darba Kultūras centra direktors.
22. Kultūras centra teritoriālās struktūrvienības vadītājs:
    1. vada struktūrvienības darbu;
    2. nodrošina kultūras pasākumu un kolektīvu mēģinājumu norisi atbilstošā novada teritorijā.
23. **Kultūras centra finansēšanas avoti**
24. Kultūras centra uzturēšana un darbība tiek finansēta no:
    1. Pašvaldības budžeta līdzekļiem;
    2. valsts mērķdotācijām;
    3. Kultūras centra ieņēmumiem, veicot saimniecisko darbību, saskaņā ar Domes apstiprinātajiem izcenojumiem un organizējot kultūras pasākumus;
    4. Ziedojumiem, dāvinājumiem, projektu u.c. palīdzības līdzekļiem.
25. Kultūras centra materiālo un tehnisko pamatu veido ēkas, telpas, iekārtas, drošības sistēmas un cita manta. Kultūras centra materiālo un tehnisko pamatu veido un nodrošina pašvaldība, ievērojot normatīvos aktus. Kultūras centrs savu materiālo un tehnisko pamatu attīsta, izmantojot Pašvaldības piešķirtos līdzekļus un papildu finansēšanas avotus.
26. Kultūras centra grāmatvedības uzskaiti centralizēti veic Pašvaldības Finanšu un ekonomikas nodaļa.
27. Kultūras centrs rīkojas ar Pašvaldības īpašuma un finanšu līdzekļiem apstiprinātā budžeta ietvaros saskaņā ar domes pieņemtajiem lēmumiem.
28. Kultūras centra manta ir pašvaldības manta, kas nodota kultūras centra valdījumā.
29. Kultūras centrs, slēdzot saimnieciskos līgumus (pirkuma, piegāde, pakalpojumu sniegšana, darba veikšana u.c.), pretendentu izvēlas atbilstoši spēkā esošajiem normatīvajiem aktiem un pašvaldības noteiktajai kārtībai.
30. **Noslēguma jautājumi**
31. Šis nolikums stājas spēkā pēc tā apstiprināšanas domes sēdē.
32. Ar nolikuma spēkā stāšanās brīdi atzīt par spēku zaudējušu ar Limbažu novada domes 2021.gada 26.augusta sēdes lēmumu Nr. 215 apstiprināto Salacgrīvas kultūras centra nolikumu.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**